CELEX: 32014D0830
Language: hu
Date: 2014-06-11 00:00:00
Title: 2014/830/EU: A Bizottság határozata ( 2014. június 11. ) a Litvánia által végrehajtott SA.18832. (2013/C) (korábbi 2013/NN) (korábbi 2011/MX) (korábbi N 44/2005) számú állami támogatásról – Bioüzemanyagok jövedékiadó-csökkentése (az értesítés a C(2014) 3600. számú dokumentummal történt)  EGT-vonatkozású szöveg

26.11.2014   
            
            
               HU
            
            
               Az Európai Unió Hivatalos Lapja
            
            
               L 339/9
            
         A BIZOTTSÁG HATÁROZATA
   (2014. június 11.)
   a Litvánia által végrehajtott SA.18832. (2013/C) (korábbi 2013/NN) (korábbi 2011/MX) (korábbi N 44/2005) számú állami támogatásról – Bioüzemanyagok jövedékiadó-csökkentése
   
      
         (az értesítés a C(2014) 3600. számú dokumentummal történt)
      
   
   (Csak a litván nyelvű szöveg hiteles)
   (EGT-vonatkozású szöveg)
   
      (2014/830/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 108. cikke (2) bekezdésének első albekezdésére,
   miután felkérte az érdekelt feleket, hogy nyújtsák be észrevételeiket a fent említett rendelkezés(ek)nek megfelelően (1),
   mivel:
   I.   AZ ELJÁRÁS
   
   
               (1)
            
            
               2006 óta a Versenypolitikai Főigazgatóság minden évben utólagos felügyeleti eljárást folytat le a tagállamok által végrehajtott támogatási intézkedések egy mintáján. A bioüzemanyagok jövedékiadó-csökkentését tartalmazó litván program is szerepelt 2011. évi felügyeleti eljárásban, amelynek keretében a Bizottság mintavétellel vizsgálta, hogy a tagállamok hogyan alkalmazták meglévő programjaikat a 2009–2010 közötti időszakban. Ezt a programot a Bizottság az N 44/2005 ügyszámon, a 2005. július 27-i, K (2005) 2957C számú határozatával hagyta jóvá (a továbbiakban: a Bizottság határozata).
            
         
               (2)
            
            
               A Bizottság 2011. október 7-én, 2012. január 27-én és 2012. június 26-án kelt levelében felkérte Litvániát, hogy bocsássa rendelkezésére a támogatási program 2009-ben és 2010-ben történt megvalósítása módjának értékeléséhez szükséges információkat. Litvánia a kért információkat 2011. november 10-én, 2012. február 24-én és 2012. július 18-án kelt levelében megküldte.
            
         
               (3)
            
            
               2013. július 17-én kelt levelében a Bizottság tájékoztatta Litvániát, hogy a támogatással való lehetséges visszaélés gyanúja miatt a támogatási program tekintetében az Európai Unió működéséről szóló szerződés 108. cikkének (2) bekezdése szerinti eljárás megindításáról határozott. A litván hatóságok 2013. augusztus 13-án nyújtották be észrevételeiket.
            
         
               (4)
            
            
               A Bizottságnak az eljárás megindításáról szóló határozata 2013. november 8-án jelent meg az Európai Unió Hivatalos Lapjában. A Bizottság felhívást intézett az érdekelt felekhez észrevételeik benyújtására.
            
         
               (5)
            
            
               A Bizottság nem kapott észrevételt az érdekelt felektől.
            
         II.   A TÁMOGATÁSI PROGRAM ISMERTETÉSE
   
   
               (6)
            
            
               Az N 44/2005 támogatási program a fosszilis tüzelőanyagokkal kevert bioüzemanyagok jövedéki adójának csökkentését tartalmazta. A csökkentés a keveréknek csak a bioüzemanyag-összetevőjére vonatkozott. Következésképpen a kevert bioüzemanyag-termékekre alkalmazandó jövedéki adó mértékét a végső keverékben található bioüzemanyag arányában csökkentették.
            
         
               (7)
            
            
               A program célja a bioüzemanyagok előállításának és használatának támogatása volt. A program célja volt az is, hogy segítse Litvániát a közlekedési ágazatban a bioüzemanyagok, illetve más megújuló üzemanyagok használatának előmozdításáról szóló, 2003. május 8-i 2003/30/EK európai parlamenti és tanácsi irányelvben (2) megfogalmazott célok teljesítésében.
            
         
               (8)
            
            
               A jövedéki adó csökkentésére bármely litvániai bioüzemanyag-termelő, valamint bármely más tagállamból vagy harmadik országból Litvániába bioüzemanyagot importáló vállalkozás jogosult volt.
            
         
               (9)
            
            
               A Bizottság a programot 2005. július 27-én engedélyezte, az engedély 2010. december 31-én járt le.
            
         
               (10)
            
            
               A felügyeleti eljárás során a Bizottság megállapította, hogy Litvánia a programot oly módon hajtotta végre, hogy az nyilvánvalóan nem teljes mértékben felelt meg a Bizottság határozatának.
            
         
               (11)
            
            
               Először is, ahogyan azt a Bizottság határozata is jelezte, Litvánia vállalta, hogy évente felülvizsgálja a jövedékiadó-csökkentésre jogosult bioüzemanyagok termelési költségeit, valamint a biomassza árának a fosszilis üzemanyagárakhoz képest történő változásait, és szükség esetén kiigazítja a támogatás összegét, hogy elkerülje a túlkompenzációt, és hogy a bioüzemanyag árát a hagyományos üzemanyagok árával azonos szinten tartsa. Litvánia azt is vállalta, hogy éves ellenőrzési jelentést nyújt be a Bizottságnak, amely tartalmazza a bioüzemanyagok termelési költségeire és az üzemanyagok piaci árára vonatkozó összes lényeges információt, ezzel is bizonyítva a túlkompenzáció hiányát. Mindezeket az elemeket a Bizottság a támogatási program értékelése során figyelembe vette, és megállapította, hogy az összeegyeztethető a belső piaccal.
            
         
               (12)
            
            
               A Bizottság 2005-ben elfogadott határozata óta az érintett bizottsági szolgálatok (Versenypolitikai Főigazgatóság) nem kaptak olyan éves jelentést, amely tartalmazta volna a bioüzemanyagok termelési költségeire és az üzemanyagok piaci árára vonatkozó lényeges információkat annak bizonyítására, hogy a túlkompenzáció hiányát ellenőrizték és biztosították. Ezt az információt Litvánia a Bizottság kifejezett kérésére a felügyeleti eljárás során nyújtotta be, de csak az adott felügyeleti eljárások tárgyát képező évekre vonatkozóan.
            
         
               (13)
            
            
               A támogatási program bejelentésekor Litvánia adatokat szolgáltatott a bioetanol és a biodízel termelési költségeiről, és ezeket az adatokat a Bizottság is megvizsgálta. Litvánia megemlítette, hogy a bioetanolon és a biodízelen kívül a tiszta növényi olajra is lehetett támogatást nyújtani, és vállalta, hogy amint a bioüzemanyag-termék adócsökkentésben részesül, megvizsgálja, hogy a csökkentés nem vezet-e túlkompenzációhoz. Ezt az információt az éves ellenőrzési jelentésekben kellett volna a Bizottság rendelkezésére bocsátani. A Bizottság illetékes szolgálatai (Versenypolitikai Főigazgatóság) nem kaptak olyan információt, amely szerint Litvánia ezt a vizsgálatot elvégezte volna.
            
         
               (14)
            
            
               Másodszor, a felügyeleti gyakorlat során Litvánia dokumentumokat nyújtott be, amelyek igazolják, hogy a Gazdasági Minisztérium már 2009-ben kérte a kedvezményezetteket, hogy nyújtsanak tájékoztatást az átlagos költségekről és az üzemanyag értékesítési áráról a 2008-as évre vonatkozóan. A Gazdasági Minisztérium ezeket az adatokat 2009-ben kapta meg, és azokat a kiválasztott kedvezményezettekre vonatkozóan a 2011-es felügyeleti eljárás során megküldte a Bizottságnak. Litvánia azonban nem küldött a bioüzemanyagok termelési költségeire vonatkozó aggregált adatokat. A Bizottság ezért nem tudta megfelelően ellenőrizni a túlkompenzáció hiányát.
            
         III.   LITVÁNIA ÉSZREVÉTELEI
   
   
               (15)
            
            
               A hivatalos vizsgálat megkezdését követően Litvánia további információkat nyújtott be a Bizottságnak.
            
         
               (16)
            
            
               A litván hatóságok a Bizottság számára megküldték a bioüzemanyagok használatának támogatásáról szóló, 2005–2010 közötti jelentések egy-egy példányát.
            
         
               (17)
            
            
               A litván hatóságok kifejtették, hogy bár a jogszabály tartalmazza annak lehetőségét, hogy a program keretében a tiszta növényi olajra is nyújtsanak támogatást, tiszta növényi olajból nem készült biodízel. Ezért az NN 44/2005 támogatási program során ilyen támogatást nem adtak. Ez a magyarázata annak, hogy miért nem nyújtottak be arra vonatkozó jelentést a Bizottságnak.
            
         
               (18)
            
            
               A 2009-es éves jelentésben szerepel több olyan táblázat, amely tartalmazza a bioüzemanyagok termelési költségeire, a fosszilis tüzelőanyagok árára, a bioüzemanyagok árára és a különböző keverékek árára vonatkozó információkat. Ezt az információt az alábbi táblázatok tartalmazzák, az árfolyam 1 EUR = 3,4528 LTL.
               
                  1. táblázat
               
               
                  Az üzemanyag (biodízel és dízel) termelési költségei és értékesítési ára (adózás előtti) 2009-ben
               
               
                           Üzemanyag literenkénti ára LTL-ben (4)
                           
                        
                        
                           Biodízel (zsírsav-metil-észter)
                        
                        
                           Dízel
                        
                     
                           
                                       1.
                                    
                                    
                                       Nyersanyag (+)
                                    
                                 
                        
                           (…) (3)
                           
                        
                        
                           (…)
                        
                     
                           
                                       2.
                                    
                                    
                                       Feldolgozás (+)
                                    
                                 
                        
                           (…)
                        
                        
                           (…)
                        
                     
                           
                                       3.
                                    
                                    
                                       Egyéb költségek (kutatás, termelés átszervezése) (+)
                                    
                                 
                        
                           (…)
                        
                        
                           —
                        
                     
                           
                                       4.
                                    
                                    
                                       a termelési költségek
                                    
                                 
                        
                           (…)
                        
                        
                           (…)
                        
                     
                           
                                       5.
                                    
                                    
                                       Logisztika (+)
                                    
                                 
                        
                           (…)
                        
                        
                           (…)
                        
                     
                           
                                       6.
                                    
                                    
                                       Melléktermék értékesítési ára (–)
                                    
                                 
                        
                           (…)
                        
                        
                           —
                        
                     
                           
                                       7.
                                    
                                    
                                       Nyereség
                                    
                                 
                        
                           —
                        
                        
                           (…)
                        
                     
                           
                                       8.
                                    
                                    
                                       Termelő által meghatározott értékesítési ár (adózás előtt)
                                    
                                 
                        
                           
                              3,42
                           
                        
                        
                           
                              1,25
                           
                        
                     
                  
               
                  2. táblázat
               
               
                  Kevert (dízel és biodízel) üzemanyag értékesítési ára
               
               
                           Üzemanyag-keverék ára, 1 liter 5 %-os zsírsav-metil-észter (LTL-ben)
                        
                        
                           5 %-os zsírsav-metil-észter
                        
                     
                           
                              A keverék biodízel (zsírsav-metil-észter) tartalmának költsége
                           
                           
                              (5 % × 3,42 LTL literenként)
                           
                        
                        
                           0,171
                        
                     
                           
                              A keverék dízeltartalmának költsége
                           
                           
                              (95 % × 1,25 LTL literenként)
                           
                        
                        
                           1,188
                        
                     
                           
                              Jövedéki adó (95 % × LTL/liter) 1,14
                           
                        
                        
                           1,08
                        
                     
                           Üzemanyag-keverék teljes értékesítési ára
                        
                        
                           2,439
                        
                     
                           A keverék alacsonyabb energiatartalma miatti kiigazítás (15 %) (5)
                           
                        
                        
                           0,025
                        
                     
                           
                              Üzemanyag-keverék értékesítési ára (relatív)
                           
                        
                        
                           
                              2,46
                           
                        
                     
                  
               
                  3. táblázat
               
               
                  Dízel értékesítési ára
               
               
                           Dízel értékesítési ára (adózás előtti)
                        
                        
                           1,25
                        
                     
                           A dízelre kivetett jövedéki adó
                        
                        
                           1,14
                        
                     
                           Dízel értékesítési ára 2009-ben (6)
                           
                        
                        
                           2,39
                        
                     
                  
               
                  4. táblázat
               
               
                  Bioetanol és benzin termelési költségei és értékesítési ára (adózás előtti) 2009-ben
               
               
                           Üzemanyag literenkénti ára LTL-ben
                        
                        
                           Bioetanol (ETBE, etil-tercier-butil-éter)
                        
                        
                           Benzin
                        
                     
                           
                                       1.
                                    
                                    
                                       Nyersanyag, beleértve a vetőmag/gabona kifizetéseket (+)
                                    
                                 
                        
                           (…)
                        
                        
                           (…)
                        
                     
                           
                                       2.
                                    
                                    
                                       Feldolgozás (+)
                                    
                                 
                        
                           (…)
                        
                        
                           (…)
                        
                     
                           
                                       3.
                                    
                                    
                                       Egyéb költségek (kutatás, termelés átszervezése) (+)
                                    
                                 
                        
                           (…)
                        
                        
                           —
                        
                     
                           
                                       4.
                                    
                                    
                                       Előállítás költsége
                                    
                                 
                        
                           (…)
                        
                        
                           (…)
                        
                     
                           
                                       5.
                                    
                                    
                                       Logisztika (+)
                                    
                                 
                        
                           (…)
                        
                        
                           (…)
                        
                     
                           
                                       6.
                                    
                                    
                                       Melléktermék értékesítési ára (–)
                                    
                                 
                        
                           (…)
                        
                        
                           —
                        
                     
                           
                                       7.
                                    
                                    
                                       Nyereség
                                    
                                 
                        
                           —
                        
                        
                           (…)
                        
                     
                           
                                       8.
                                    
                                    
                                       Termelő által meghatározott értékesítési ár (adózás előtt)
                                    
                                 
                        
                           
                              2,04
                           
                        
                        
                           
                              1,36
                           
                        
                     
                  
               
                  5. táblázat
               
               
                  Kevert (bioetanol és benzin) üzemanyag értékesítési ára
               
               
                           Üzemanyag-keverék literenkénti ára
                        
                        
                           5 % bioetanolt tartalmaz
                        
                     
                           
                              A keverék bioetanol-tartalmának költsége
                           
                           
                              (5 % × 2,04 LTL literenként)
                           
                        
                        
                           0,102
                        
                     
                           
                              A keverék benzintartalmának költsége
                           
                           
                              (95 % × 1,36 LTL literenként)
                           
                        
                        
                           1,292
                        
                     
                           
                              Jövedéki adó
                           
                           
                              (95 % × 1,50 LTL literenként)
                           
                        
                        
                           1,425
                        
                     
                           Üzemanyag-keverék teljes értékesítési ára
                        
                        
                           2,819
                        
                     
                           A keverék alacsonyabb energiatartalma miatti kiigazítás (60 %) (7)
                           
                        
                        
                           0,0612
                        
                     
                           
                              Üzemanyag-keverék értékesítési ára (relatív)
                           
                        
                        
                           
                              2,88
                           
                        
                     
                  
               
                  6. táblázat
               
               
                  Benzin értékesítési ára
               
               
                           Benzin értékesítési ára (adózás előtti) (100 % × 1,36 LTL literenként)
                        
                        
                           1,36
                        
                     
                           A benzinre kivetett jövedéki adó
                        
                        
                           1,50
                        
                     
                           Benzin értékesítési ára 2009-ben (8)
                           
                        
                        
                           2,86
                        
                     
         
               (19)
            
            
               A litván hatóságok azzal érveltek, hogy a 2009-es és 2010-es adatok (lásd a fenti táblázatokat) egyértelműen bizonyítják, hogy sem a biodízel, sem a bioetanol előállítása nem részesült túlkompenzációban.
            
         IV.   A TÁMOGATÁS ÉRTÉKELÉSE
   
   
               (20)
            
            
               A Bizottság már az N 44/2005 határozatában jelezte, hogy a kérdéses intézkedés az Európai Unió működéséről szóló szerződés 107. cikkének (3) bekezdése értelmében állami támogatást tartalmaz. A Bizottság a környezetvédelem állami támogatásáról szóló közösségi iránymutatások (9) (különösen az E.3.3. szakasz) alapján megvizsgálta ezt a támogatási programot, és arra a következtetésre jutott, hogy a támogatás összeegyeztethető a belső piaccal.
            
         
               (21)
            
            
               A litván hatóságok biztosították a Bizottságot arról, hogy a benyújtották az NN 44/2005-re vonatkozó éves jelentéseiket. Ezeket a jelentéseket a közlekedési ágazatban a bioüzemanyagok, illetve más megújuló üzemanyagok használatának előmozdításáról szóló jelentés mellékleteként nyújtották be az Energiaügyi Főigazgatósághoz.
            
         
               (22)
            
            
               A litván hatóságok a Versenypolitikai Főigazgatóság rendelkezésére bocsátották az általuk benyújtott 2005., 2006., 2007., 2008., 2009. és 2010. évi jelentések másolatát. Ezek a jelentések részletes információt tartalmaznak a bioüzemanyag termelési költségeiről és értékesítési árairól. Szerepel bennük továbbá a különböző üzemanyag-keverékek ára is.
            
         
               (23)
            
            
               A vizsgálat során a Bizottság megállapította, hogy a litván hatóságok betartották az N 44/2005 határozat 34. pontját, és benyújtották a programra vonatkozó szükséges éves ellenőrzési jelentéseket a Bizottságnak.
            
         
               (24)
            
            
               A litván hatóságok magyarázata szerint a program működése során tiszta növényi olajból nem állítottak elő bioüzemanyagokat.
            
         
               (25)
            
            
               A vizsgálat során a Bizottság arra a következtetésre jutott, hogy mivel a program működése alatt növényi olajból nem állítottak elő bioüzemanyagot, a Bizottságnak benyújtott jelentésben nem kellett ezt az információt feltüntetni.
            
         
               (26)
            
            
               Miután a Bizottság megvizsgálta a Litvánia által a bioüzemanyagok termelési költségeire és az üzemanyag-árakra vonatkozó, 2009. és 2010. évi információt, egyetért azzal, hogy az összesítés alapján semmilyen túlkompenzáció nem történt 2009-ben és 2010-ben.
            
         V.   KÖVETKEZTETÉS
   
   
               (27)
            
            
               A Bizottság megállapítja, hogy Litvánia helyesen valósította meg az N 44/2005 támogatási programot, az ezt jóváhagyó bizottsági határozattal összhangban,
            
         ELFOGADTA EZT A HATÁROZATOT:
   1. cikk
   A Litvánia által megvalósított N 44/2005 számú állami támogatási program az Európai Unió működéséről szóló szerződés 107. cikke (3) bekezdésének c) pontja értelmében összeegyeztethető a belső piaccal, és azt Litvánia helyesen, a Bizottság 2005. július 27-i, K (2005) 2957C határozatával összhangban hajtotta végre.
   2. cikk
   Ennek a határozatnak a Litván Köztársaság a címzettje.
   
      Kelt Brüsszelben, 2014. június 11-én.
      
         
            a Bizottság részéről
         
         Joaquín ALMUNIA
         
            alelnök
         
      
   
   
      (1)  HL C 323., 2013.11.8., 74. o.
   
   
      (2)  HL L 123., 2003.5.17., 42. o.
   
   
      (3)  Üzleti titok.
   
   
      (4)  Alkalmazott átváltási árfolyam: 3,4528 LTL = 1 EUR.
   
      (5)  Szemben az ásványi üzemanyagokkal (dízel), a biodízelnek alacsonyabb az energiaértéke: az egységnyi energia előállításához szükséges biodízel mennyisége a számítások szerint 15 %-kal magasabb, mint amennyi dízelre az azonos egységnyi energia előállításához szükség van.
   
      (6)  Héa nélkül.
   
      (7)  Szemben az ásványi üzemanyagokkal (benzin), a bioetanolnak alacsonyabb az energiaértéke: az egységnyi energia előállításához szükséges bioetanol mennyisége a számítások szerint 60 %-kal magasabb, mint amennyi benzinre azonos egységnyi energia előállításához szükség van.
   
      (8)  Héa nélkül.
   
      (9)  HL C 37., 2001.2.3., 3. o.